# รักสุดเพี้ยนของยัยเกรียนหลุดโลก!
รักสุดเพี้ยนของยัยเกรียนหลุดโลก!  หรือที่เรียกกันทั่วไปว่า  Chū-2 (จู-นิ) เป็นนิยายเรื่องหนึ่งที่เขียนขึ้นโดย โทระโกะ และวาดภาพประกอบโดย โอซากะ โนโซมิ นิยายเรื่องนี้เคยชนะการประกวดด้วยรางวัลชมเชยในงาน เกียวโต แอนิเมชั่น อวอร์ด ในปี 2553 และได้รับการตีพิมพ์ในปีถัดมา จำนวน 2 เล่มจบ  และได้นำมาทำเป็นแอนิเมชั่น จำนวน 12 ตอน โดย เกียวโตแอนิเมชัน ฉายในช่วงวันที่ 4 ตุลาคม - 19 ธันวาคม 2555  และตอนย่อยเป็นออริจิเนชั่นเน็ตวิดีโอ (โอเอ็นเอ) เผยแพร่ผ่านเว็บไซต์ยูทูบ ตั้งแต่วันที่ 27 กันยายน - 1 พฤศจิกายน 2555 รวมไปถึงในอนาคต ได้จัดทำเป็น ออริจิเนชั่น วิดีโอ แอนิเมชั่น (โอวีเอ) ซึ่งจะออกวางจำหน่ายในวันที่ 19 มิถุนายน 2556 รวมไปถึงมีภาคที่ 2 ของเรื่องออกมา『中二病でも恋がしたい！』第2期制作決定！きたああああああああああああ Yaron Blog (สืบค้นเมื่อวันที่ 8 พฤษภาคม 2556).

 เนื้อเรื่อง 
เริ่มมาจากเด็กผู้ชายคนหนึ่งที่ชื่อ โทงาชิ ยูตะ นักเรียนชั้นมัธยมปลาย ในครั้งที่เขาเรียนอยู่โรงเรียนมัธยมต้น เขาเป็นโรคเพ้อฝันจากความเป็นจริง  โดยคิดว่าเขามีพลังพิเศษที่ได้รับมา และเรียกตัวเองว่า  Dark Flame Master  ทำให้เขารู้สึกแปลกแยก และเมื่อหลุดพ้นจากภาวะดังกล่าว เขารู้สึกอายทุกครั้งและพยายามจะลืม ๆ มันไปให้หมด และเริ่มต้นชีวิตใหม่ในโรงเรียนมัธยมปลาย แต่แล้วเขาก็ต้องมาพบกับ ทาคานาชิ ริกกะ ที่มีภาวะเพ้อฝันอยู่คนเดียวเช่นเดียวกับเขาในสมัยก่อน ซึ่งเธอรู้ว่าเขาก็เคยชอบในเรื่องพลังพิเศษแบบเดียวกับเธอเช่นกัน จึงเกาะติดเขาอยู่บ่อย ๆ และทำให้ชีวิตเขาวุ่นวายขึ้น

 ตัวละคร 
 ตัวละครหลัก 
  โทงาชิ ยูตะ  (富樫 勇太 Togashi Yuuta)
 ให้เสียงโดย :  จุง ฟุกุยามะ
 เด็กหนุ่มมัธยมปลายที่เคยเชื่อเรื่องพลังพิเศษและมีอาการ  Chuunibyou  มาก่อน เคยเรียกตัวเองว่า  Dark Flame Master  เมื่อเขาโตขึ้นและเข้าใจสิ่งที่น่าอายที่เคยทำมา เขาจึงพยายามลืมเรื่องราวเพ้อเจ้อที่เขาเคยทำมาให้หมด เลือกที่จะเรียนในโรงเรียนที่ห่างไกลเพื่อที่จะไม่ต้องพบเพื่อนร่วมชั้นม.ต้นที่รู้ว่าเขาเคยมีอาการแบบนั้น แต่หลังจากที่เขาพบกับริกกะที่รู้ความลับของเขาในโรงเรียนม.ปลาย ก็ต้องพบกับเรื่องวุ่นวายมากมาย

  ทาคานาชิ ริกกะ  (小鳥遊 六花 Takanashi Rikka)
 ให้เสียงโดย :  มายะ อุจิดะ
 สาวที่อยู่ห้องเดียวกับยูตะ และอาศัยกับพี่สาวในอพาร์ตเมนต์เดียวกับเขา เชื่อในเรื่องเหนือธรรมชาติมาก ปกติจะสวมผ้าคาดตา , คอนแท็คเลนส์สีทอง และผ้าพันแผล เชื่อว่าตัวเองมี  เนตรทรราช   พอมาได้ยินยูตะพูดเรื่อง  Dark Flame Master  ตามลำพัง ทำให้เธอเกาะติดเขามากยิ่งขึ้น ถึงดูจะกล้าแสดงออกในเรื่องแปลก ๆ แต่ถ้าคุยกับคนแปลกหน้าจะแสดงอาการเขินอายเป็นบางครั้ง

  นิบุทานิ ชินกะ  (丹生谷 森夏 Nibutani Shinka)
 ให้เสียงโดย :  จินัตสึ อากาซากิ
 หัวหน้าห้องในชั้นเรียนของยูตะ เป็นคนฉลาดและร่าเริง เอาใจใส่ต่อคนอื่นในห้องจนเป็นที่ชื่นชอบของนักเรียนในห้อง แต่ความจริงเธอก็มีอาการ  Chuunibyou  มาก่อนแบบยูตะเช่นกัน แถมเคยเรียกตัวเองว่า  Mori Summer  (หรืออีกชื่อ Mori Samā) แต่เมื่อโตขึ้น เธอจึงพยายามลืมเรื่องราวที่เกิดขึ้นทั้งหมดด้วยการเข้าไปลบตัวตนอีกคนหนึ่งในโลกอินเทอร์เน็ต และทำลายหลักฐานของ Mori Summer ทั้งหมด แถมเธอก็ไม่ค่อยชอบคนที่มีอาการ  Chuunibyou  นัก แต่หลังจากที่เดโคโมริเอาเรื่อง Mori Summer มาเผยผ่านมาบิโนเกียน เธอจึงต้องจำใจตามน้ำเพื่อหาโอกาสในการลบตัวตนอีกคนของเธอให้ได้

  สึยุริ คุมิน  (五月七日 くみん Tsuyuri Kumin)
 ให้เสียงโดย :  อาซึมิ อาซากุระ
 รุ่นพี่ที่ดูจะไร้เรื่องกังวลใด ๆ และใจเย็นเสมอ หลับได้ทุกที่โดยใช้หมอนที่เธอพกไว้ในกระเป๋า และมีความสามารถพิเศษที่เรียกว่า  Cell Phone no Cell Phone  ที่ใช้หาของที่สูญหาย

  เดโคโมริ ซานาเอะ  (凸守 早苗 Dekomori Sanae)
 ให้เสียงโดย :  สึมิเระ อุเอซากะ
 นักเรียนม.3 ที่มีหลาย ๆ อย่างคล้ายริกกะ เป็นเหมือนข้ารับใช้ของริกกะ

  โทงาชิ ยูเมฮะ  (富樫 夢葉 Togashi Yumeha)
 ให้เสียงโดย :  มามิ ชิตาระ
 น้องสาวคนเล็กในครอบครัวยูตะ

  โทงาชิ คุซึฮะ  (富樫 樟葉 Togashi Kuzuha)
 ให้เสียงโดย :  คาโอริ ฟุกุฮาระ
 น้องสาวคนรองในครอบครัวยูตะ

  อิสชิกิ มาโคโตะ  (一色 誠 Isshiki Makoto)
 ให้เสียงโดย :  โซอิจิโร โฮชิ
 เพื่อนร่วมชั้นของยูตะ

  ทาคานาชิ โทวกะ  (小鳥遊十花 Takanashi Touka)
 ให้เสียงโดย :  เอริ เซ็นได
 พี่สาวของริกกะ อาศัยในที่พักเดียวกับน้องสาว

  สึคุโมะ นานาเสะ  (九十九七瀬 Tsukumo Nanase)
 ให้เสียงโดย :  คิกุโกะ อิโนอุเอะ
 อาจารย์ประจำห้องของยูตะ

 รายชื่อตอน